2014 m. veiklos rezultatai ir suteiktos paslaugos

Be TEN-T programos tolesnio valdymo, 2014 m. vasario mėn. INEA perėmė Marco Polo II programos valdymą iš kitos vykdomosios įstaigos (EASME). Antrojoje 2014 m. pusėje INEA taip pat palaipsniui perėmė jai pavestą naują veiklą, susijusią su Europos infrastruktūros tinklų priemone (transportu ir energetika), taip pat su 3 visuomeniniu uždaviniu (Saugi, švari ir efektyvi energija) ir 4 visuomeniniu uždaviniu (Išmanios, netaršios ir integruotos transporto sistemos) pagal programą „Horizontas 2020“. Deleguotos veiklos, susijusios su Europos infrastruktūros tinklų priemonės telekomunikacijų dalimi, perdavimas turėjo įvykti 2015 m. sausio mėn. 2007–2013 m. TEN-T programa Buvo įvertinti pasiūlymai, pateikti pagal 2013 m. metinius ir daugiamečius kvietimus teikti pasiūlymus, ir buvo atrinkti finansuoti 106 pasiūlymai 320,7 milijono eurų sumai. Atitinkamai buvo priimti 104 nauji finansavimo sprendimai (du sprendimai buvo atšaukti iki juos priimant). 2014 m. pabaigoje INEA valdė 439 vykdomus projektus. Taip pat bus tęsiami neužbaigti su 2000–2006 m. TEN-T programa susiję veiksmai. INEA panaudojo visus turimus mokėjimų asignavimus, jų vidutinis grynasis mokėjimo laikas buvo 17 dienų. Marco Polo II programa Po to, kai vykdomoji įstaiga EASME įvertino 2013 m. Marco Polo programos kvietimus teikti pasiūlymus ir programa buvo perduota, INEA parengė ir pasirašė 26 naujus susitarimus dėl dotacijų. 2014 m. pabaigoje dar buvo vykdomi 80 projektų. INEA panaudojo visus turimus mokėjimų asignavimus, jų vidutinis grynasis mokėjimo laikas buvo 27 dienos. Europos infrastruktūros tinklų priemonė. Transportas Glaudžiai bendradarbiaudama su DG MOVE, INEA parengė 2014 m. daugiamečius ir metinius kvietimus teikti pasiūlymus iš viso atitinkamai 11 milijardų ir 930 milijonų eurų finansavimo sumoms (šie kvietimai buvo paskelbti 2014 m. rugsėjo mėn. su siūlymų teikimo terminu 2015 m. vasario mėn.) Europos infrastruktūros tinklų priemonė. Energetika Glaudžiai bendradarbiaudama su DG ENER, INEA parengė 2014 m. daugiametį kvietimą teikti pasiūlymus iš viso 750 milijonų eurų finansavimo sumai (kvietimo pabaiga 2014 m. rugpjūčio mėn.). Pagal šį kvietimą gauti pasiūlymai buvo įvertinti ir buvo atrinkta finansuoti 34 pasiūlymus 647,3 milijono eurų sumai. Įstaiga šiuo metu rengia atitinkamus susitarimus dėl dotacijų. Europos infrastruktūros tinklų priemonė. Telekomunikacijos Susitarimai dėl perdavimo buvo sudaryti glaudžiai bendradarbiaujant su DG CONNECT. 2015 m. sausio pabaigoje INEA turėjo perimti susitarimų dėl dotacijų rengimą po 2014 m. paskelbtų „saugesnio interneto“ ir „elektroninės atpažinties“ kvietimų ir susitarimų dėl dotacijų, susijusių su kitais, 2015 m. numatomais kvietimais, rengimą. Horizontas 2020. Energetika INEA suteikė pagalbą kuruojantiems GD vertinant tris „Horizontas 2020–Energetika“ kvietimus teikti pasiūlymus ir atitinkamus šalutinius kvietimus. Sudarius galutinius eiliškumo sąrašus, Įstaigai buvo perduoti 28 pasiūlymai ir susitarimų dėl dotacijų etapas buvo sėkmingai užbaigtas per aštuonių mėnesių terminą. Horizontas 2020. Transportas INEA suteikė pagalbą kuruojantiems GD vertinant „Horizontas 2020. Transportas“ atvirus kvietimus teikti pasiūlymus. Šių kvietimų teikti pasiūlymus perdavimas įvyko prasidėjus susitarimų dėl dotacijų rengimo etapui 2015 m. pradžioje. Be to, susitarimų dėl dotacijų rengimo etapas buvo sėkmingai užbaigtas vieno pasiūlymo, perduoto Įstaigai rugpjūčio mėn., atžvilgiu. Lapkričio mėn. buvo perduoti trys projektai pagal „mėlynojo augimo“ kvietimą teikti pasiūlymus; šiuo metu, Įstaigai vadovaujant, rengiami susitarimai dėl dotacijų pagal šiuos projektus.